**Model ugovora za dodjelu financijske potpore za Erasmus+ studij između programskih i partnerskih zemalja**

[Ovaj predložak se može prilagoditi od strane NA ili ustanove pošiljatelja (visokog učilišta), ali sadržaj ovog predloška čine minimalni zahtjevi. Plava polja su upute koje treba izbrisati dok u žutim poljima stoje mogućnosti koje treba odabrati kako je primjenjivo.]

[Puni službeni naziv ustanove iz programske zemlje i Erasmus kod]

Adresa: [puna službena adresa]

u nastavku "ustanova", za potrebe potpisivanja ovog ugovora, zastupana po [prezime, ime i funkcija] s jedne strane i

Gosp/Gđa/Gđica [Prezime i ime studenta]

Datum rođenja: Državljanstvo:

Adresa: [puna službena adresa]

Telefon: E-pošta:

Spol: [M/Ž] Akademska godina: 20../20..

Razina studija: [prvi ciklus/drugi ciklus/treći ciklus/kratki ciklus/integrirani studijski program]

Predmetno područje: [akademski stupanj u ustanovi pošiljatelju] Kod: [ISCED-F kod]

Broj završenih godina u visokom obrazovanju:

Student s:

 financijskom potporom iz Erasmus+ EU sredstava

 bez financijske potpore

Financijska potpora uključuje: potporu za posebne potrebe 

Student prima financijsku potporu izvan Erasmus+ EU sredstava 

[Ustanova ispunjava sljedeći dio za sve sudionike koji primaju financijsku potporu iz Erasmus+ EU sredstava, osim za sudionike bez financijske potpore.].

Bankovni račun na koji financijska potpora treba biti uplaćena:

Vlasnik bankovnog računa:

Naziv banke:

Broj odobrenja/BIC/SWIFT: Broj računa/IBAN:

u nastavku “sudionik” s druge strane,

suglasni su oko dolje navedenih Posebnih uvjeta i Privitaka koji čine sastavni dio ovog ugovora (u nastavku "ugovor"):

Privitak I Sporazum o učenju za Erasmus+ mobilnost u svrhu studija

Privitak II Opći uvjeti

Privitak III Erasmus studentska povelja

Odredbe navedene u Posebnim uvjetima imaju prednost u odnosu na sve Privitke.

[Nije obvezno stavljati u optjecaj dokumente s originalnim potpisima za Privitak I ovog dokumenta: skenirane kopije potpisa te elektronski potpisi također mogu biti prihvaćeni, ovisno o nacionalnom zakonodavstvu.]

**POSEBNI UVJETI**

ČLANAK 1 – PREDMET UGOVORA

1.1 Ustanova je dužna pružiti potporu sudioniku za provođenje aktivnosti mobilnosti za studij u okviru programa Erasmus+.

1.2 Sudionik prihvaća financijsku potporu ili pružanje usluge kako je navedeno u članku 3 te na sebe preuzima provedbu aktivnosti mobilnosti za studij kako je navedeno u Privitku I.

1.3 Svaka izmjena ili dopuna ovom ugovoru, uključujući datume početka i završetka, mora biti zatražena i usuglašena od obje ugovorne stranke u obliku službenog pismena ili elektronskom porukom.

ČLANAK 2 – STUPANJE UGOVORA NA SNAGU I TRAJANJE MOBILNOSTI

2.1 Ugovor stupa na snagu s datumom potpisivanja zadnje od dviju stranaka.

2.2 Minimalno trajanje mobilnosti je 3 mjeseca ili 1 akademski semestar. Ukupno trajanje razdoblja mobilnosti ne može trajati dulje od 12 mjeseci, uključujući bilo koje razdoblje boravka na mobilnosti bez financijske potpore, a koje se može koristiti samo iznimno.

2.3 Razdoblje mobilnosti će započeti [datum] i završiti [datum]. Početkom razdoblja mobilnosti će se smatrati prvi dan kada je sudionik obvezan biti nazočan u organizaciji primatelju.

[Ustanova odabire sljedeću opciju za sudionike koji će sudjelovati na jezičnom tečaju kojeg organizira neka druga organizacija, različita od ustanove/organizacije primatelja, a koji je relevantan dio razdoblja mobilnosti u inozemstvu:Datumom početka razdoblja mobilnosti u inozemstvu se smatra prvi dan pohađanja jezičnog tečaja izvan organizacije primatelja]. Datumom završetka razdoblja mobilnosti će se smatrati posljednji dan kada je sudionik obvezan biti nazočan u organizaciji primatelju.

2.4 Sudionik će primiti financijsku potporu iz Erasmus+ EU sredstava za […] mjeseci i […] dana. [Broj mjeseci i broj dana nepunog mjeseca bit će jednaki periodu trajanja mobilnosti; za sudionike bez financijske potpore broj mjeseci i dana će biti 0].

[Ustanova odabire ako je primjenjivo i dopunjava specifičnim pravilima ako je potrebno: Sudionik će primiti financijsku potporu izvan Erasmus+ EU sredstava za […] dana aktivnosti ].

2.5 Zahtjevi prema ustanovi za produljenje razdoblja boravka moraju biti podneseni najmanje mjesec dana prije završetka prvotno ugovorenog razdoblja mobilnosti.

2.6 Prijepis ocjena (ili izjava u privitku ovih dokumenata) potvrdit će datume početka i završetka trajanja razdoblja mobilnosti.

ČLANAK 3 – FINANCIJSKA POTPORA

3.1 Financijska potpora iz Erasmus+ EU sredstava za razdoblje mobilnosti iznosi […] EUR, što odgovara iznosu od […] EUR za mjesec dana mobilnosti i […] EUR za dan nepunog mjeseca mobilnosti. Konačan iznos Erasmus+ sredstava za razdoblje mobilnosti utvrdit će se množenjem broja mjeseci mobilnosti navedenog u članku 2.4 sa stopom koja se primjenjuje po mjesecu za zemlju primatelja. U slučaju nepunih mjeseci, iznos financijske potpore Erasmus+ EU sredstava se obračunava množenjem broja dana u nepunom mjesecu s 1/30 mjesečnog paušalnog jediničnog troška.

[Ustanova odabire ako je primjenjivo i dopunjava specifičnim pravilima ako je potrebno: Financijska potpora izvan Erasmus+ sredstava za razdoblje mobilnosti iznosi […] EUR.]

3.2 [Ustanova će odabrati opciju 1 ili 2]

[Opcija 1: Dodatno, sudionik će primiti […] EUR kao doprinos putnim troškovima. [Za sudionike bez financijske potpore, doprinos putnim troškovima iznosi 0.]

[Opcija 2: Dodatno, ustanova će osigurati sudioniku potporu za putovanje u obliku direktne usluge. U tom slučaju, ustanova će osigurati da usluga zadovoljava potrebne standarde kvalitete i sigurnosti.]

3.3 Naknada troškova nastalih vezano za posebne potrebe, kada se primjenjuje, temeljit će se na dokaznoj dokumentaciji koju dostavi sudionik.

3.4 Financijska potpora ne može se koristiti za pokrivanje sličnih troškova koji su već financirani iz EU sredstava.

3.5 Neovisno o članku 3.4, financijska potpora je kompatibilna s bilo kojim drugim izvorom financiranja uključujući prihod koji bi sudionik mogao ostvarivati radeći uz studij sve dok provodi aktivnosti predviđene u Privitku I.

3.6 Financijska potpora ili dio iste mora biti vraćen ako se sudionik ne pridržava odredbi ugovora. Ako sudionik raskine ugovor prije završetka istog morat će izvršiti povrat iznosa financijske potpore koji je već isplaćen, osim ako je drugačije dogovoreno s ustanovom. Međutim, u slučaju kada je sudionik bio spriječen u izvršavanju planiranih aktivnosti mobilnosti, kako je navedeno u Privitku I, zbog slučaja više sile, imat će pravo na iznos financijske potpore koji odgovara stvarnom trajanju razdoblja mobilnosti, kako je navedeno u članku 2.3. Mogući preostali iznos sredstava će se morati vratiti, osim ako je drugačije dogovoreno s ustanovom. Ustanova je obvezna o takvim slučajevima obavijestiti NA, a NA ih mora odobriti.

ČLANAK 4 – PLAN ISPLATE

4.1 Sudioniku će se u svrhu predfinanciranja ne kasnije od (što prije nastupi):

* 30 kalendarskih dana od potpisivanja ugovora od strane obje ugovorne stranke
* datuma početka razdoblja mobilnosti [opcionalno: po primitku potvrde o dolasku]

isplatiti predujam koji čini [50%, 70% ili 100%] iznosa financijske potpore Erasmus+ EU sredstava navedenog u Članku 3. Ako sudionik nije pravovremeno dostavio dokaznu dokumentaciju, u skladu s rokom kojeg je odredila ustanova, iznimno može biti prihvaćena kasnija isplata predfinanciranja.

4.2 [Ako je predujam isplaćen sudioniku u potpunosti (100%), ustanova će obrisati članak 4.2. Ako predujam pokriva 50% ili 70% ukupnog iznosa, ustanova će odabrati opciju koja je primjenjiva i obrisati drugu.]

[Ako isplata predujma pokriva 70% ukupnog iznosa: Ispunjavanje online EU upitnika će se smatrati zahtjevom sudionika za isplatu preostalog iznosa financijske potpore. Ustanova ima 15 kalendarskih dana za isplatu preostalog iznosa ili, kada je to slučaj, za izdavanje naloga za povrat.

[Ako isplata predujma pokriva 50% ukupnog iznosa: Druga isplata koja pokriva 30% preostalog iznosa isplatit će se sudioniku do [datum]. Ispunjavanje online EU upitnika će se smatrati zahtjevom sudionika za isplatu preostalog iznosa financijske potpore, Ustanova ima 15 kalendarskih dana za isplatu 20% preostalog iznosa ili, kada je to slučaj, za izdavanje naloga za povrat.

4.3 [Ako sudionik prima financijsku potporu izvan Erasmus+ EU sredstava: ustanova će nadopuniti plan isplate koji je primjenjiv]

ČLANAK 5 – OSIGURANJE

5.1 Sudionik mora imati odgovarajuće osiguranje.[Ustanova je dužna dodati klauzulu ovom ugovoru kako bi se omogućila nedvojbena informiranost studenata o pitanjima vezanima za osiguranja. U svakom je slučaju u klauzuli potrebno naglasiti što je obvezno ili preporučljivo. Što se tiče obveznog osiguranja, mora biti naveden ugovaratelj osiguranja (ustanova ili sudionik). Sljedeći podaci su neobvezni, ali su preporučljivi: broj osiguranja/referenca i osiguravajuće društvo. Ovo uvelike ovisi o zakonskim i administrativnim odredbama u zemlji pošiljatelju i primatelju.]

5.2 Potvrda o ugovorenom zdravstvenom osiguranju mora biti uključena u ovaj ugovor.

[Osiguranje je obvezno. Osnovno osiguranje može biti pokriveno nacionalnim zavodom za zdravstveno osiguranje sudionika, međutim, ono može biti nedostatno, posebice *u* slučaju povratka u domovinu ili specifične medicinske intervencije. U tom slučaju može biti korisno dodatno privatno osiguranje. Odgovornost je ustanove pošiljatelja osigurati informiranost studenta o pitanjima vezanim za zdravstveno osiguranje.]

ČLANAK 6 – EU UPITNIK

6.1 Sudionik će dobiti poziv za ispunjavanje online EU upitnika 30 dana prije završetka mobilnosti. Sudionik je dužan ispuniti i podnijeti online EU upitnik u roku 15 dana od zaprimanja poziva za ispunjenje istog. Od sudionika koji ne ispune i podnesu online EU upitnik, ustanova može tražiti povrat, cijelog ili dijela, iznosa isplaćene financijske potpore.

6.2 Sudioniku može biti poslan dodatni online upitnik, nakon završetka mobilnosti, koji uključuje cjelovito izvješće vezano uz pitanja priznavanja razdoblja mobilnosti.

ČLANAK 7 – MJERODAVNO PRAVO I NADLEŽNI SUD

7.1 Ugovor je reguliran zakonima i drugim propisima Republike Hrvatske kao mjerodavnim pravom.

7.2 Nadležni sud određen u skladu s mjerodavnim nacionalnim pravom jedini je ovlašten za rješavanje sporova između ustanove i korisnika koji se odnose na tumačenje, primjenu ili valjanost ovog Ugovora, ako se takav spor ne može riješiti dogovorno.

POTPISI

Za sudionika Za ustanovu/organizaciju

[prezime/ime] [prezime / ime / funkcija]

[potpis] [potpis]

U [mjesto], [datum] U [mjesto], [datum]

**Privitak I**

**Sporazum o učenju za Erasmus+ mobilnost u svrhu studija**

**Privitak II**

**OPĆI UVJETI**

**Članak 1: Odgovornost**

Svaka stranka ovog ugovora je dužna osloboditi drugu od građanskopravne odgovornosti za štetu koju je pretrpjela ona ili njeni zaposlenici, a koja je nastala kao posljedica provedbe ovog ugovora, pod uvjetom da nastala šteta nije rezultat ozbiljnog i namjernog nepropisnog ponašanja od strane druge stranke ili njenih zaposlenika.

Nacionalna agencija iz Republike Hrvatske, Europska komisija ili njihovo osoblje neće se smatrati odgovornim u slučaju odštetnog zahtjeva proizašlog iz ovog ugovora, a koji se odnosi na štetu nastalu tijekom provedbe razdoblja mobilnosti. Sukladno tome, Nacionalna agencija iz Republike Hrvatske ili Europska komisija neće razmatrati zahtjeve za naknadu štete proizašle iz odštetnog zahtjeva..

**Članak 2: Raskid ugovora**

U slučaju neispunjenja neke od ugovornih obveza od strane sudionika, neovisno o posljedicama koje su zato predviđene mjerodavnim pravom, ustanova ima zakonsko pravo raskinuti ili poništiti ugovor bez dodatnih pravnih formalnosti ako sudionik nije poduzeo nikakve radnje u roku od mjesec dana od primitka obavijesti o istome poslane preporučenom poštom. U slučaju neispunjenja neke od ugovornih obveza od strane sudionika, neovisno o posljedicama koje su zato predviđene mjerodavnim pravom, ustanova ima zakonsko pravo raskinuti ili poništiti ugovor bez dodatnih pravnih formalnosti ako sudionik nije poduzeo nikakve radnje u roku od mjesec dana od primitka obavijesti o istome poslane preporučenom poštom.

Ako sudionik raskine ugovor prije završetka ugovornog razdoblja ili ne poštuje ugovorne odredbe, dužan je izvršiti povrat već isplaćenog iznosa financijske potpore, osim ako se ugovorne strane drugačije sporazume.

U slučaju raskida ugovora od strane sudionika zbog “više sile”, odnosno nepredvidive izvanredne situacije ili događaja izvan kontrole sudionika a koja se ne može pripisati propustu ili nemaru s njegove strane, sudionik će imati pravo primiti iznos financijske potpore koji odgovara stvarnom trajanju razdoblja mobilnosti, kako je navedeno u članku 2.2. Sva preostala sredstva moraju se refundirati osim ako se ugovorne strane drugačije sporazume.

**Članak 3: Zaštita podataka**

Svi osobni podaci sadržani u ugovoru bit će obrađeni u skladu s Uredbom (EZ) br. 45/2001 Europskog parlamenta i Vijeća o zaštiti pojedinaca u pogledu obrade osobnih podataka od strane institucija i tijela EU te u pogledu slobodnog kretanja takvih podataka. Takvi podaci mogu biti obrađivani samo vezano za provedbu i praćenje ugovora od strane organizacije pošiljatelja, Nacionalne agencije i Europske komisije, ne dovodeći u pitanje mogućnost prosljeđivanja podataka tijelima koja su nadležna za inspekciju i reviziju u skladu sa zakonodavstvom EU (Europski revizorski sud ili Europski ured za borbu protiv prijevara (OLAF)).

Sudionik ima pravo, na pismeni zahtjev, dobiti pristup svojim osobnim podacima i ispraviti svaki nepotpuni ili netočni podatak. Sva pitanja koja se tiču obrade njegovih/njenih podataka, sudionik treba uputiti organizaciji pošiljatelju i/ili nacionalnoj agenciji. Sudionik može podnijeti zahtjev za utvrđivanje povrede prava Agenciji za zaštitu osobnih podataka vezano za korištenje tih podataka od strane organizacije pošiljatelja ili Europskom nadzorniku zaštite podataka vezano za korištenje podataka od strane Europske komisije.

**Članak 4: Provjere i revizije**

Stranke ugovora se obvezuju dostaviti sve detaljne podatke koje zatraže Europska komisija, Nacionalna agencija iz Republike Hrvatske ili bilo koje drugo vanjsko tijelo ovlašteno od strane Europske komisije ili Nacionalne agencije iz Republike Hrvatske u svrhu provjere propisne provedbe razdoblja mobilnosti i odredbi ovog ugovora.